এই না হলে ওয়েস্ট ইন্ডিজ! এর জন্যই তো তাঁরা গোটা ক্রিকেটবিশ্বে এত সম্মানিত, এতটা সমাদৃত। ক্রিকেট মাঠে যেমন চ্যাম্পিয়ন, মাঠের বাইরেও তেমনি। মহানুভবতা তো একেই বলে। 
রবিবার ইডেন গার্ডেন্সে ইংল্যান্ডের মুখের গ্রাস কীভাবে কেড়ে নিয়েছেন ক্যারিবিয়ান ক্রিকেটাররা, তা তো দেখেছেন সবাই। শেষ ওভারে কার্লোস ব্রেথওয়েট একের পর এক ছক্কা হাঁকিয়ে ম্যাচ নিয়ে চলে যান নিজেদের ক্যাম্পে। আর বিশ্বকাপ জিতে নেওয়ার পরে ওয়েস্ট ইন্ডিজ যা করেছে, তাতে ক্রিস গেইলদেরই তো চ্যাম্পিয়ন বলতে হবে। কুর্নিশ জানাবে গোটা ক্রিকেটবিশ্ব। 
কী করেছে ওয়েস্ট ইন্ডিজ? বিশ্বকাপ জেতার পরেই গেইলরা ‘মিশনারিজ অফ চ্যারিটিজ’এ অর্থ দান করেছেন। ওয়েস্ট ইন্ডিজ দলের তরফে তা টুইট করে জানানোও হয়েছে। দলের তরফ থেকে তোলা অর্থ ‘মিশনারিজ অফ চ্যারিটিজ-এ পৌঁছে দেন ক্যারিবিয়ান ম্যানেজার রাওয়াল লিউয়িজ।   
আরও পড়ুন
ওয়েস্ট ইন্ডিজের বিশ্বজয়! তার পরে বোল্ট কী করলেন? দেখুন ভিডিও
ইডেন মনে রাখবে তোমাদের এই ছবি
ওয়েস্ট ইন্ডিজের কোহলি ‘স্যামুয়েলস’-কে চিনুন